Евровизия 2013

Евровизия 2013 (на английски: Eurovision Song Contest 2013; на френски: Concours Eurovision de la chanson 2013; на шведски: Eurovisionsschlagerfestivalen 2013) е 58-то ежегодно издание на едноименния песенен конкурс.
Конкурсът се провежда в Швеция. Страната получи домакинството, след като спечели „Евровизия 2012“, която се състоя в Баку, Азербайджан. Тогава победител стана песента „Euphoria“ в изпълнение на Лорийн. Претенденти за град-домакин бяха Стокхолм, Гьотеборг и Малмьо. В крайна сметка на 8 юли 2012 година бе избран последният. Полуфиналите се провеждат 14 май и 16 май. Датата на провеждане на финала е 18 май 2013 г. 39 държави бяха потвърдили участието си. Сред тях в конкурса се завръща Армения, която за последно участва през 2011. През 2013 година обаче се оттеглят от участие Португалия, Босна и Херцеговина, Словакия и Турция.
Мотото на конкурса е „Ние сме едно“, утвърждаващо равнопоставеността между страните–участнички, както и тяхното културно и духовно обединение.
Любопитен факт е, че за пръв път от 20 години насам на финал не присъства нито една югославска република.
Победител става Дания с песента „Only Teardrops“ (в превод: Само сълзи), изпълнена от Емели де Форест.
Конкурсът се състои в „Малмьо Арена“. Преди това Швеция е провеждала песенния конкурс четири пъти: 1975 г., 1985 г., 1992 г. (също в Малмьо) и 2000 г.. Малмьо, в южната част на провинция Сконе, е третият по-големина шведски град след Стокхолм и Гьотеборг, както и е един от най-големите в Скандинавия. Малмьо е центърът на Община Малмьо и столица на лен Сконе.
На 17 октомври 2012 г. изпълнителният продуцент Мартин Йостердал съобщи в шведския вестник Dagens Nyheter, че Шведската телевизия SVT планира през 2013 г. да има само един водещ за целия конкурс, за разлика от други години, когато е имало до трима водещи на шоуто. Последния път, когато е имало само един водещ, е било през 1995 г.
Визията на тазгодишния конкурс е била възложена на основаната в Гьотеборг брандинг агенция Happy F&B.
Продажбата на билети стартира официално на 21 ноември 2012 г. Те бяха разпродадени почти веднага.
Официалните спонсори на предаването са основната шведска телекомуникационна компания TeliaSonera и германската козметична компания Schwarzkopf.
За разлика от предишните години, реда на явяването не бе решено чрез теглене на жребий, а ще се решава от продуцентите. Шведската телевизия оправда това решение с цел различните стилово изпълнения да бъдат така подредени, че да бъдат представени по по-вълнуващ начин и да се гарантира, че всички участници имат равен шанс да се откроят. Така се предотвратяват поредни изпълнения, които са твърде сходни и взаимно се засенчват. Решението първоначално предизвика смесени реакции от феновете и от участващите държави, включително Турция, която го изтъкна като една от причините да не подаде заявка за конкурса.
На 17 януари бе изтеглен жребий, за да се реши кои държави в кои полуфинали ще се състезават. Всички участващи държави бяха разпределени в пет кутии (вижте таблицата по-долу), като някои от тях (страните от бивша Югославия, славянските държави от бившия СССР, както и Гърция и Кипър) бяха поставени в едни и същи кутии, за да не попаднат заедно в някой от полуфиналите и така да се предотврати, доколкото е възможно, съседското гласуване. При тегленето България се озова в първата част на втория полуфинал.
Във втори жребий бе определено в кои от двата полуфинала ще гласуват зрители и журита от Голямата петорка (Франция, Германия, Великобритания, Испания, Италия) и страната домакин Швеция.
На 1 декември 2012 година е обявен окончателният списък с участващите държави в конкурса.
16 страни участват в първия полуфинал. Великобритания, Италия и Швеция също гласуват в този полуфинал. Страните в получерен шрифт се класират на финала на конкурса.
Държави, получили 12 точки на първия полуфинал:
17 страни участват във втория полуфинал. Германия, Испания и Франция също гласуват в този полуфинал. Страните в получерен шрифт се класират на финала на конкурса.
Държави, получили 12 точки на втория полуфинал:
Финалисти са 10-те победителя от двата полуфинала, страната-домакин Швеция и Голямата петорка (Италия, Франция, Испания, Германия и Великобритания).
Държави, получили 12 точки на финала: